Document ID: 31996D0219

31996D0219
L 074/25
SLUŽBENI LIST EUROPSKE UNIJE
26.02.1996.
ODLUKA VIJEĆA
od 26. veljače 1996.
o sklapanju Sporazuma o znanstvenoj i tehnološkoj suradnji između Europske zajednice i Kanade
(96/219/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 130.m, u vezi s njegovim člankom 228. stavkom 2. prvom rečenicom i njegovim člankom 228. stavkom 3. prvim podstavkom,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
budući da Europska zajednica i Kanada provode posebne istraživačke programe u područjima od zajedničkog interesa;
budući da su na temelju prošlog iskustva na temelju Okvirnog sporazuma o trgovinskoj i gospodarskoj suradnji između Europskih zajednica i Kanade (3), obje strane izrazile želju za uspostavljanjem formalnijeg okvira za provođenje suradnje na području znanosti i tehnologije;
budući da je svojom Odlukom od 19. travnja 1993. Vijeće ovlastilo Komisiju da pregovara o Sporazumu o znanstvenoj i tehnološkoj suradnji između Europske zajednice i Kanade;
budući da je svojom Odlukom od 15. lipnja 1995. Vijeće ovlastilo Komisiju da potpiše Sporazum u ime Europske zajednice;
budući da je Sporazum potpisan 17. lipnja 1995.;
budući da bi Sporazum o znanstvenoj i tehnološkoj suradnji između Europske zajednice i Kanade trebalo odobriti,
ODLUČILO JE:
Članak 1.
Ovime se odobrava Sporazum o znanstvenoj i tehnološkoj suradnji između Europske zajednice i Kanade.
Tekst Sporazuma priložen je ovoj Odluci.
Članak 2.
Predsjednik Vijeća, u ime Zajednice, obavješćuje u skladu s člankom 12. Sporazuma.
Sastavljeno u Bruxellesu 26. veljače 1996.

Labels: 7
18
15
5